ముంబై: ఇటీవలే రద్దు చేసిన వెయ్యి రూపాయల స్థానే కొత్త సిరీస్ వెయ్యి రూపాయల నోట్లను మళ్లీ ప్రవేశపెట్టేందుకు ఆర్బీఐ, కేంద్ర ప్రభుత్వం కసరత్తు చేస్తున్నాయి. గత ఏడాది నవంబర్ 8న రూ.500, రూ.1000 నోట్లను రద్దు చేస్తున్నట్టు ప్రధాని మోదీ ప్రకటించారు. రద్దయిన నోట్ల స్థానే కొత్త రూ.500, రూ.2,000 నోట్లను ఆర్బీఐ ప్రవేశపెట్టింది. కాగా, ఇప్పుడు కొత్త సిరీస్ రూ.1000 నోట్లను ప్రవేశపెట్టేందుకు కసరత్తు ముమ్మరం చేసింది. ఆర్బీఐకు చెందిన ఓ అధికారి సమాచారం ప్రకారం, రూ.1000 నోట్ల ముద్రణ ఇప్పటికే ప్రారంభమైంది. కొత్త సిరీస్ వెయ్యి రూపాయల నోట్లను మొదట్లో ఈ ఏడాది జనవరిలోనే తీసుకురావాలని అనుకున్నప్పటికీ రూ.500 నోట్ల సరఫరా ఆవశ్యకత ఎక్కువగా ఉండటంతో ఆ ప్రయత్నం వాయిదా పడింది. అయితే కొత్త రూ.1000 నోట్లను మార్కెట్లోకి అధికారికంగా ఎప్పుడు విడుదల చేస్తారనేది ఇంకా స్పష్టం కాలేదు. కాగా, జనవరి 27 నాటికి రూ.2000, రూ.500 నోట్లతో సహా సర్క్యులేషన్లో రూ.9.92 లక్షల కోట్లు ఉన్నట్టు ఆర్బీఐ డిప్యూటీ గవర్నర్ ఆర్.గాంధీ ఈనెల 8న తెలిపారు. అయితే కొత్తగా ప్రవేశపెట్టిన నోట్ల విలువ ఎంతనే సమాచారం ఆర్బీఐ ఇంకా వెల్లడించలేదు.
mumbai: itivale raddu chesina veyyi roopaayala sthaane kotta siries veyyi roopaayala notlanu malli pravesapettenduku arbi, kendra prabhutvam kasarattu chestunnayi. gatha edaadi navambar 8na roo.500, roo.1000 notlanu raddu chestunnattu pradhaani modii prakatinchaaru. raddayina notla sthaane kotta roo.500, roo.2,000 notlanu arbi pravesapettindi. kaga, ippudu kotta siries roo.1000 notlanu pravesapettenduku kasarattu mummaram chesindi. aarbiku chendina oo adhikari samacharam prakaaram, roo.1000 notla mudrana ippatike praarambhamaindi. kotta siries veyyi roopaayala notlanu modatlo ee edaadi janavarilone teesukuraavaalani anukunnappatiki roo.500 notla sarafara aavasyakata ekkuvagaa undatamtho aa prayatnam vaayidaa padindi. ayithe kotta roo.1000 notlanu marketloki adhikaarikamgaa eppudu vidudala chestaranedi inka spashtam kaaledu. kaga, janavari 27 naatiki roo.2000, roo.500 notlatho sahaa sarkyuleshanlo roo.9.92 lakshala kotlu unnattu arbi deputy gavarnar ar.gaandhi eenela 8na telipaaru. ayithe kottagaa pravesapettina notla viluva entane samacharam arbi inka velladinchaledu.